P. Hrušovský, podpredseda NR SR: (2001-10-18):
vládneho návrhu zákona o podpore regionálneho rozvoja . Návrh zákona ste dostali pred prvým čítaním ako tlač 1104. Spoločnú správu výborov máte ako tlač 1104a. Prosím teraz, aby z poverenia vlády Slovenskej republiky pred-metný návrh zákona uviedol a odôvodnil pán minister Harna. Nech sa páči, pán minister, máte slovo. I. Harna, minister výstavby a regionálneho rozvoja SR: Ďakujem za slovo. Zároveň sa chcem ospravedlniť, že som meškal. Vážený pán predsedajúci, vážené pani poslankyne, vážení páni poslanci, na dnešné rokovanie Národnej rady Slovenskej republiky predkladám materiál návrh zákona o podpore regionálneho rozvoja v zmysle Plánu legislatívnych úloh vlády Slovenskej republiky na rok 2001. Predložený návrh zákona o podpore regionálneho rozvoja usta-novuje podmienky podpory regionálneho rozvoja, ako aj pôsobnosť orgánov štátnej správy a územnej samosprávy pri tejto podpore. Návrh zákona zohľadňuje základné princípy regionálnej politiky uplatňované v Európskej únii, pričom jedným zo základných princípov je princíp partnerstva. Tento princíp zdôrazňuje aktívnu participáciu orgánov štát-nej správy, orgánov územnej samosprávy, fyzických osôb, právnických osôb a ďalších sociálno-ekonomických partnerov na príprave, realizácii, monitorovaní, hodnotení programových dokumentov. Legislatívna úprava podpory regionálneho rozvoja bude založená na sústredení prostriedkov na problémové regióny prostredníctvom viac-ročných programov, pričom dôraz bude postupne kladený na decentra-lizáciu v rozhodovaní a prijímaní zodpovednosti vrátane spolufinan-covania a na spoluprácu jednotlivých subjektov, pôsobiacich v oblasti regionálneho rozvoja. Podpora regionálneho rozvoja bude zameraná najmä na hospodársky slabé regióny, ktoré vykazujú podstatne nižšiu úroveň rozvoja, ako je priemerná úroveň v Slovenskej republike a štrukturálne postihnuté regióny, v ktorých sa sústreďujú negatívne prejavy štrukturálnych zmien. Podpora regionálneho rozvoja sa realizuje v súlade s princípom programovania na základe nasledujúcich dokumentov: Národný plán regionálneho rozvoja Slovenskej republiky, Regionálny operačný program, Sektorový operačný program, Program hospodárskeho rozvoja a sociálneho rozvoja samosprávneho kraja, Program hospodárskeho rozvoja a sociálneho rozvoja obce. Návrh zákona nadväzuje na zákony súvisiace s reformou verejnej správy na základe toho, že presun kompetencií na úseku regionálneho rozvoja navrhovaných Ministerstvom výstavby a regionálneho rozvoja Slovenskej republiky nebol do zákona o prechode niektorých pôsobností z orgánov štátnej správy na obce a samosprávne kraje zapracovaný, je potrebné doplniť § 16 návrhu zákona o podpore regionálneho rozvoja o tieto navrhované kompetencie. Návrh zákona o podpore regionálneho rozvoja prešiel medzire-zortným pripomienkovým konaním. Zároveň do návrhu zákona boli za-pracované pripomienky Európskej komisie a taktiež bol zosúladený so zákonmi, týkajúcimi sa reformy verejnej správy. Návrh zákona bol predmetom rokovania Legislatívnej rady vlády Slovenskej republiky dňa 26. 6. tohto roku a dňa 11. 7. tohto roku bol schválený na rokovaní vlády Slovenskej republiky uznesením číslo 640/2001. Jedným z hlavných cieľov základných dokumentov podpory regio-nálneho rozvoja je rozvoj zamestnanosti. Prijatie zákona o podpore regionálneho rozvoja bude mať priaznivý vplyv na tvorbu pracovných miest a zvýšenie zamestnanosti najmä v hospodársky slabých a štrukturálne postihnutých regiónoch Slovenskej republiky. Návrh zákona bol prerokovaný vo výboroch Národnej rady Sloven-skej republiky. Ministerstvo výstavby a regionálneho rozvoja akceptuje pozmeňujúce a doplňujúce návrhy vyplývajúce z uznesení výborov Národnej rady Slovenskej republiky. Zároveň ďakujem za spoluprácu s Kanceláriou Národnej rady, odborom legislatívy a aproximácie práva pri legislatívnotechnickom dopracovaní predloženého návrhu zákona. Ďakujem za pozornosť.